google/wiki40b huggingface dataset:
Μοχάμεντ Αχταρούζζαμαν

Πρώιμη ζωή και εκπαίδευση

Ο Αχταρούζζαμαν, ο δεύτερος γιος των Έρον Μπανού και Αμπούλ Χασέμ Χαν, γεννήθηκε στο Καλιπούρ της Παθαργκάτα στη Μπαργκούνα.

Επαγγελματικές δραστηριότητες

Ο Αχταρούζζαμαν ήταν επικεφαλής της Εθνικής Επιτροπής για την Επίλυση της Κρίσης Σχολικών Εγχειριδίων στο Μπανγκλαντές που σχηματίστηκε από την Κυβέρνηση του Μπαγκλαντές το 2009 ως σύνεδρος. Η επιτροπή αυτή σύστηνε την δωρεάν διανομή των εγχειριδίων για τους φοιτητές στην δέκατη τάξη, και πρότεινε μεταρρυθμίσεις στην εκτύπωση και προμήθεια συγγραμμάτων. Ήταν σύνεδρος της Συμβουλευτικής Επιτροπής Εκτύπωσης Εγχειριδίων και Εποπτείας Διανομής (2009 και 2010). Ήταν Μέλος της Επιτροπής Υλοποίησης της Εθνικής Εκπαιδευτικής Πολιτικής και Μέλος της Επιτροπής Συντονισμού του Εθνικού Προγράμματος Σπουδών το 2010.

Μεταρρύθμιση ποσόστωσης και επίθεση στο σπίτι

Μια ομάδα τρομοκρατών επιτέθηκε και κατέστρεψε το ιστορικό σπίτι του αντικαγκελάριου του Πανεπιστημίου της Ντάκα στις 9 Απριλίου του 2018, γύρω στις 1-2:20 πμ, και κατέστρεψαν τις πόρτες, τα παράθυρα και τα γυάλινα ιστορικά έπιπλα του κτιρίου. Λεηλατήθηκαν πολύτιμα αντικείμενα και ιστορικά κειμήλια, ενώ έκαψαν και αυτοκίνητο, νοικοκυριά και πολλά άλλα υλικά. Η επίθεση έλαβε χώρα, ενώ το κίνημα για "Μεταρρύθμιση Ποσόστωσης" στις εξετάσεις πρόσληψης της δημόσιας υπηρεσίας συνέβαιναν στο Πανεπιστήμιο. Οι μασκοφόροι επιτέθηκαν λεκτικά και προσπάθησαν να επιτεθούν στον αντικαγκελάριο. Αργότερα, μια ομάδα φοιτητών μαζί με μερικούς καθηγητές διαμαρτυρήθηκαν για την επίθεση και έσωσαν τον αντικαγκελάριο.
Υπήρξε κάποια διαμάχη σχετικά με την επίθεση, στις 9 Απριλίου, καθώς ηγέτης κόμματος της αντιπολίτευσης ισχυρίστηκε ότι η επίθεση είχε πραγματοποιηθεί για να προωθήσει την μετακίνηση της μεταρρύθμισης ποσόστωσης σε διαφορετική κατεύθυνση.
Στις 11 Απριλίου 2018, όταν η Πρωθυπουργός του Μπαγκλαντές Σέιχ Χασίνα ανακοίνωσε στο κοινοβούλιο ότι όλα τα είδη ποσοστώσεων θα καταργηθούν από τη δημόσια υπηρεσία, ο Αχταρούζζαμαν εξέφρασε επίσης την αλληλεγγύη στο Κίνημα Μεταρρύθμισης Ποσόστωσης. Ωστόσο, στις 8 Ιουλίου 2018, κατά τη διάρκεια της δεύτερης φάσης των διαμαρτυριών για τη Μεταρρύθμιση Ποσόστωσης, συνέκρινε τη λειτουργία των δραστηριοτήτων της μεταρρύθμισης ποσόστωσης με την ισλαμική μαχητική στολήη οποία ανακρίθηκε από ακτιβιστές για τα ανθρώπινα δικαιώματα και τις διεθνούς πολιτικούς αναλυτές. Μετά τις αναταραχές των φοιτητών, ο Αχταρούζζαμαν διέταξε απαγόρευση της εισόδου στη πανεπιστημιούπολη του Πανεπιστημίου της Ντάκα για τον γενικό πληθυσμό η οποία επικρίθηκε σε μεγάλο βαθμό από το Δικηγορικό Σύλλογο του Ανώτατου Δικαστηρίου του Μπαγκλαντές.
Νικόλαος Κωστάκης

Σταδιοδρομία

Γεννήθηκε στην Αμφιλοχία.  Σπούδασε νομικά και άσκησε τη δικηγορία, ενώ ήταν και πρόεδρος του Δικηγορικού Συλλόγου Αγρινίου.
Εξελέγη βουλευτής Αιτωλοακαρνανίας με τη Νέα Δημοκρατία το 1985.
Στις ευρωεκλογές του 1989 το όνομά του συμπεριλήφθηκε στον κατάλογο της Νέας Δημοκρατίας σε μη εκλόγιμη θέση.
Πέθανε τον Ιούλιο του 2009 σε ηλικία 88 ετών.
Μελιγαλάς

Ιστορία

Σύμφωνα με την απογραφή του 1940 ο Μελιγαλάς είχε πληθυσμό περίπου 3.000 κατοίκων. Κατά την κατοχή χρησιμοποιήθηκε ως βάση μιας ιταλικής καραμπινιερίας και μετά την ιταλική συνθηκολόγηση το Σεπτέμβριο του 1943 έγινε έδρα μιας διλοχίας της γερμανικής Βέρμαχτ. Ο Μελιγαλάς αποτελούσε θέση με ιδιαίτερη σημασία για τους Γερμανούς, καθώς επέτρεπε τον έλεγχο του δρόμου Καλαμάτας-Τρίπολης και ολόκληρης της προς νότον περιοχής και την άνοιξη του 1944 έγινε έδρα του Τάγματος Καλαμών (Μελιγαλά), ενός από τα πέντε Τάγματα Ασφαλείας που οργανώθηκαν και τέθηκαν υπό τη διοίκηση του Διονύσιου Παπαδόγγονα. Τον Απρίλιο ο ΕΛΑΣ προσέβαλε το Μελιγαλά, πραγματοποιώντας την πρώτη επίθεσή του σε πόλη που υπερασπιζόταν ισχυρή γερμανική φρουρά, αλλά η επίθεσή του αποκρούστηκε.
Μάρκο Εστράδα

Καριέρα

Κλήθηκε για πρώτη φορά στην Εθνική Χιλής ενόψει των φιλικών της απέναντι στις δύο διοργανώτριες χώρες του Euro 2008. Απέναντι στην Ελβετία, η Χιλή ηττήθηκε με 2-1 αλλά της ακυρώθηκε λανθασμένα ένα γκολ και απέναντι στην Αυστρία η Χιλή κέρδισε άνετα με 2-0. Οι δύο αυτοί αγώνες έλαβαν χώρα στις 7 και στις 11 Σεπτεμβρίου 2007 στην Αυστρία. Μετά από δύο εξαιρετικές εμφανίσεις ο Εστράδα κλήθηκε για δύο φιλικά στην Ασία απέναντι στην Ιαπωνία, όπου η Χιλή κράτησε τους διοργανωτές σε μια ισοπαλία 0-0 και στην Νότια Κορέα, όπου η Χιλή κέρδισε με 1-0.
Εκέι ήταν που οι εναέριες ικανότητες, το μαρκάρισμα, η επιμονή, τα πολύ δυνατά σουτ, οι εύστοχες μακρινές πάσες και η τεχνική του Εστράδα συνέχισαν να εντυπωσιάζουν τον μεγάλο προπονητή της Χιλής, Μαρσέλο Μπιέλσα ο οποίος τον έχρισε βασικό για τους αγώνες με την Βολιβία και την Βενεζουέλα. Και οι δύο αγώνες διεξήχθησαν κάτω από αντίξοες συνθήκες στο υψομέτρου 3600 μέτρων Εστάδιο Ερνάντο Σίλες στη Λα Πας και στο γήπεδο του Copa America 2007 στο Πουέρτο Ορδάς της Βενεουέλας. Η Χιλή έκανε την έκπληξη κερδίζοντας και τους δύο αγώνες με 2-0 και 3-2. Ο Εστράδα αποδείχθηκε εξαιρετικά σταθερός στην απόδοσή του και στα δύο ματς, αγωνιζόμενος στην θέση του αριστερού και του κεντρικού μπακ. Πλέον αποτελεί βασικό στέλεχος της Εθνικής ομάδας της Χιλής. Ο Εστράδα πέτυχε το πρώτο του διεθνές τέρμα με την Εθνική Ομάδα της Χιλής στις 10 Ιουνίου, όταν μια φαλτσαριστή του εκτέλεση φάουλ εξουδετέρωσε τον Βολιβιανό τερματοφύλακα Κάρλο Άριας μετά την αποβολή του μέσου της Βολιβίας Ιγνάσιο Γκαρσία στο 71ο λεπτό. Ο Εστράδα αντικατέστησε τον τιμωρημένο Κάρλος Καρμόνα στην βασική ενδεκάδα του τελευταίου αγώνα της Χιλής στο Group H του Παγκοσμίου Κυπέλλου του 2010, αλλά αποβλήθηκε με μια δεύτερη κίτρινη κάρτα σε 37 λεπτά αγωνιστικής παρουσίας ως συνέπεια μιας "βουτιάς" του Φερνάντο Τόρρες που οδήγησε την αντίπαλο της Χιλής, Ισπανία να σκοράρει ένα δεύτερο γκολ στη νίκη της με 2-1.
Κύπελλο Τουρκίας (ποδόσφαιρο ανδρών)

Λογότυπο

Το λογότυπο του κυπέλλου εμπεριέχει και τον κύριο χορηγό. Το 2005 ο θεσμός του κυπέλλου αναφερόταν επίσημα ως «Fortis Türkiye Kupası». Το 2009, η διοργάνωση μετονομάστηκε σε «Ziraat Türkiye Kupası» για εμπορικούς λόγους.
Κοντέ-αν-Μπρι

Το Κοντέ-αν-Μπρι (γαλλ. Condé-en-Brie) είναι κοινότητα της Γαλλίας που ανήκει στο διαμέρισμα του Αιν (Aisne), στην περιφέρεια της Πικαρδίας (Picardie) της Βόρειας Γαλλίας. Βρίσκεται σε απόσταση 100 χιλιομέτρων από το Παρίσι και έχει πληθυσμό περίπου 600 κατοίκων.
Βρίσκεται στη θέση ενός πανάρχαιου οικισμού και κατοικείτο από το 500 π.Χ. Ο οικισμός γνώρισε μεγάλη οικονομική ανάπτυξη και ήταν εμπορικό σταυροδρόμι λόγω της θέσης του, στη συμβολή των παραποτάμων Συρμελέν (Surmelin) και Ντυί (Dhuys) του ποταμού Μάρνη. Είναι γνωστό για το περίφημο κάστρο του, η ιστορία του οποίου είναι συνδεδεμένη με την οικογένεια Κουσί. Ο λόρδος του Κουσί Ενγερράνδος Β΄ (γαλλ. Enguerrand III de Coucy) άρχισε την κατασκευή του κάστρου στα τέλη του 12ου αιώνα, με τείχος πάχους δύο μέτρων και καπνοδόχους υπό τη μορφή πύργου. Η τελευταία απόγονος του, Μαρία του Κουσί, το μεταβίβασε μέσω του γάμου της στην κομητεία του Μπάρι και στην συνέχεια πέρασε στον Οίκο του Λουξεμβούργου.
Μουσικός θίασος με ντέφι (αρχαιολογικό μουσείο Νάπολης)

Ιστορικό του ευρήματος

Στην αρχαιότητα το ψηφιδωτό ήταν αρχικά τοποθετημένο στη Σάμο, από όπου ξηλώθηκε και μεταφέρθηκε στην Έπαυλη του Κικέρωνα στην Πομπηία. Εκεί βρέθηκε στις 8 Φεβρουαρίου 1763 και μεταφέρθηκε στο Εθνικό Αρχαιολογικό Μουσείο της Νάπολι, όπου και φιλοξενείται σήμερα.

Περιγραφή

Φέρει την υπογραφή του καλλιτέχνη. Περιγράφει μια απλή σκηνή μουσικών. Βρισκόμαστε σε έναν δρόμο έξω από ένα σπίτι στη Ρώμη. Μπροστά στον άσπρο τοίχο του σπιτιού παίζουν τέσσερις μουσικοί. Πρωταγωνιστής φαίνεται να είναι ένας που χτυπάει το ντέφι. Φοράει χιτώνα, μανδύα και κοντομάνικη φανέλα. Στα πόδια σανδάλια. Συνοδεύεται από έναν δεύτερο που κρούει τα κύμβαλα. Φοράει παρόμοια ρούχα με κάποιες διαφορές στα χρώματα και τις αποχρώσεις. Πίσω από αυτόν είναι τοποθετημένος ένας αυλιστής που είναι μακιγιαρισμένος ως γυναίκα. Το πρόσωπο είναι μακιγιαρισμένο άσπρο, τα καστανά μαλλιά είναι στεφανωμένα με την ταινία των αρχαίων Ελλήνων ποιητών σε χρυσή απόχρωση. Η επιδερμίδα του λαιμού και των χεριών είναι φυσικού χρώματος. Τα μανίκια και ο χιτώνας είναι καφετί και γκρι. Η συνοδεία ολοκληρώνεται με ένα μικρό αγοράκι, παιδάκι - δούλο.
Το ψηφιδωτό παριστάνει μια σκηνή από την κωμωδία του Μενάνδρου, «Θεοφορούμεναι».
Νταβίντ ΜακΆλιστερ

Βιογραφία

Ο Νταβίντ ΜακΆλιστερ γεννήθηκε στις 12 Ιανουαρίου του 1971 στο Δυτικό Βερολίνο από Σκωτσέζο πατέρα και Γερμανίδα μητέρα. Ο πατέρας του, ο James Buchanan ΜακΆλιστερ, ήταν αξιωµατικός του Βρετανικού στρατού, από την Γλασκώβη (όπου η οικογένεια εξακολουθεί να έχει συγγενείς), που εγκαταστάθηκε στο Δυτικό Βερολίνο από το 1969, όπου και συνδέθηκε με το Βασιλικό Σώμα Σημάτων. Η µητέρα του είναι δασκάλα μουσικής. Ανατράφηκε σε δίγλωσση οικογένεια και παρακολούθησε Βρετανικό δημοτικό σχολείο στο Βερολίνο. 
Μετά την μετακόμιση των γονιών του στη μικρή πόλη Bad Bederkesa της Κάτω Σαξονίας το 1982, πήγε σε οικοτροφείο στην Bederkesa όπου πήρε απολυτήριο λυκείου το 1989. Από το 1989 μέχρι το 1991, ο ΜακΆλιστερ υπηρέτησε ως στρατιώτης της Bundeswehr, στην Panzerbataillon 74 στο Cuxhaven. Από το 1991 έως το 1996 σπούδασε νομικά με υποτροφία από το Ίδρυμα Konrad Adenauer στο Πανεπιστήμιο του Ανοβέρου. Το 1994 έγινε τοπικός πρόεδρος της νεολαίας της Χριστιανοδημοκρατικής Ένωσης, Junge Union, στην επαρχία Cuxhaven.

Πολιτική σταδιοδρομία

Από το 1996 μέχρι το 2010, ο ΜακΆλιστερ ήταν μέλος του συμβουλίου της επαρχίας Cuxhaven. Διετέλεσε δήμαρχος της Bad Bederkesa από το 2001 έως το 2002. Από το 2002 έως το 2003, ήταν επίσης ο γενικός γραμματέας της Χριστιανοδημοκρατικής Ένωσης στην Κάτω Σαξονία. Από το 2003 υπηρέτησε ως ο ηγέτης της κοινοβουλευτικής ομάδας της Χριστιανοδημοκρατικής Ένωσης στο Κοινοβούλιο της Κάτω Σαξονίας, του οποίου υπήρξε μέλος από το 1998. Ο ΜακΆλιστερ διαδέχθηκε τον Κρίστιαν Βουλφ, ​​όπως τον πρόεδρο του κόμματος της Χριστιανοδημοκρατικής Ένωσης στην Κάτω Σαξονία τον Ιούνιο του 2008. Στο Ηνωμένο Βασίλειο είναι υποστηρικτής του Συντηρητικού Κόμματος.
Στις Ευρωεκλογές του 2014 εξελέγη ευρωβουλευτής της Γερμανίας ως επικεφαλής του ψηφοδελτίου της Χριστιανοδημοκρατικής Ένωσης.

Προσωπική ζωή

Είναι παντρεμένος με την Dunja ΜακΆλιστερ, η οποία είναι επίσης δικηγόρος. Έχουν δύο κόρες που ονομάζονται Jamie Elizabeth και Mia Louise και ζουν στο Bad Bederkesa στην επαρχία Cuxhaven. Ο ΜακΆλιστερ έκανε πρόταση γάμου στη σύζυγό του στη λίμνη του Λοχ Νες, και παντρεύτηκε τον Αύγουστο του 2003, φορώντας μια σκωτσέζικη φούστα. Υποστηρίζει του Ρέιντζερς και το Ανόβερο 96.
Πολικό Μουσικό Βραβείο

Το Πολικό Μουσικό Βραβείο (αγγλικά: Polar Music Prize) είναι ετήσιο μουσικό βραβείο, που απονέμεται από την Βασιλική Ακαδημία Μουσικής της Σουηδίας. Θεσμοθετήθηκε το 1989 με χρήματα από δωρεές του Στιγκ Άντερσον, μάνατζερ του δημοφιλούς συγκροτήματος των ABBA και ιδρυτή της δισκογραφικής εταιρείας  Polar Music.
Η απονομή γίνεται στη Στοκχόλμη από το Βασιλιά της Σουηδίας Κάρολο Γουσταύο.
Χρόνης Μπότσογλου

Βιογραφικό

Ο Χρόνης Μπότσογλου γεννήθηκε το 1941 στη Θεσσαλονίκη. Μετά το Γυμνάσιο, σπούδασε στην ΑΣΚΤ (1960–1965) κοντά στον Γιάννη Μόραλη.  Κατά την περίοδο 1970 έως 1972, πραγματοποίησε σπουδές στην École Supérieure des Beaux Arts του Παρισιού. Το έτος 1989 εξελέγη καθηγητής ζωγραφικής στην ΑΣΚΤ, στην οποία διετέλεσε και πρύτανης (2001–2006).
Παράλληλα με την ζωγραφική, ασχολείται με τη χαρακτική (κυρίως οξυγραφία και λιθογραφία) και τη γλυπτική.  Ζει και εργάζεται στην Αθήνα.

Έργο

Έχει πραγματοποιήσει περισσότερες από 30 ατομικές εκθέσεις κυρίως στην Ελλάδα, και έχει συμμετάσχει σε περισσότερες από 100 ομαδικές εκθέσεις εντός και εκτός της χώρας.
Το 2011 παρουσίασε στην Αθήνα τη συλλογή του «Ερωτικά», αποτελούμενη από ακουαρέλες, ανάγλυφα σε μπρούτζο και σχέδια με γραφίτη με θέμα την ερωτική πράξη. Η έκθεση αυτή συζητήθηκε για το προκλητικό περιεχόμενό της.
Η πιο πρόσφατη ατομική έκθεση έργων του έγινε στη Θεσσαλονίκη την άνοιξη του 2013 και περιελάμβανε τοπογραφίες, γεγονός που ξάφνιασε τους κριτικούς.
Έχει γράψει σε εφημερίδες και περιοδικά άρθρα για την τέχνη, ενώ εξέδωσε τρία βιβλία: Ημερολόγια ταξίδια (εκδόσεις Γαβριηλίδη, Αθήνα 1994), Ψευτοδοκίμια (εκδόσεις Καστανιώτη, Αθήνα 2000) και Το χρώμα της σπουδής (εκδόσεις Πατάκη, Αθήνα 2005). Εξέδωσε επίσης μία ποιητική συλλογή με τίτλο Σπουδή στο μαύρο (εκδόσεις Περίτεχνον, Αθήνα 1998).
Καρλ Στάμιτς

Βιογραφικά στοιχεία

Ο Καρλ ήταν ο πρωτότοκος γιος του Γιόχαν Στάμιτς, ενός βιολιστή και συνθέτη της προκλασικής εποχής. Ο Καρλ γεννήθηκε στο Μάνχαϊμ και πήρε μαθήματα μουσικής από τον πατέρα του, καθώς και από τον Κρίστιαν Κάναμπιχ, τον διάδοχο του πατέρα του στην ηγεσία της αυλικής ορχήστρας της πόλεως.
Αρχικώς, ο Καρλ Στάμιτς προσλήφθηκε ως βιολιστής στην αυλική ορχήστρα του Μάνχαϊμ. Το 1770 άρχισε να ταξιδεύει ως δεξιοτέχνης (βιρτουόζος)του βιολιού και της βιόλας, δεχόμενος βραχυπρόθεσμα συμβόλαια αλλά χωρίς να κατορθώνει να κερδίσει μία μόνιμη θέση. Επισκέφθηκε αρκετές ευρωπαϊκές πόλεις, φθάνοντας μέχρι την Αγία Πετρούπολη το 1775 και παραμένοντας για ένα διάστημα στο Στρασβούργο (1777) και στο Λονδίνο (1777-1778), αλλά και στο Παρίσι. Το 1782 και το 1783 έδωσε συναυλίες στη Χάγη και στο `Αμστερνταμ. Στις 12 Νοεμβρίου 1792 έδωσε μία συναυλία στο θέατρο της αυλής της Βαϊμάρης όταν διευθυντής του ήταν ο Γκαίτε. Το 1794 σταμάτησε τα ταξίδια και εγκαταστάθηκε με την οικογένειά του (τη σύζυγό του και τα 4 ανήλικα παιδιά τους) στην Ιένα, αλλά οι συνθήκες χειροτέρευσαν και διολίσθησε στα χρέη και στη φτώχεια, πεθαίνοντας σε ηλικία 56 ετών. Μετά τον θάνατό του ανακαλύφθηκαν στη βιβλιοθήκη του πραγματείες αλχημείας. Ο αδελφός του, Άντον, ήταν επίσης συνθέτης και βιολιστής.

Η μουσική του

Ο Καρλ Στάμιτς συνέθεσε περισσότερες από 50 συμφωνίες και επιπλέον τουλάχιστον 38 συμφωνίες concertante. Επίσης, περισσότερα από 60 κοντσέρτα, γραμμένα για κλαρινέτο, βιολοντσέλο, φλάουτο, φαγκότο, βιολί, βιόλα, βιόλα ντ' αμόρε και συνδυασμούς κάποιων από αυτά τα όργανα. Ιδιαίτερα εκτιμώνται μερικά από τα κοντσέρτα του για κλαρινέτο και βιόλα. Εκτός από όλα αυτά, ο Στάμιτς συνέθεσε για ντουέτα, τρία και κουαρτέτα εγχόρδων, αλλά και δύο όπερες με τίτλους Der verliebte Vormund (1787) και Δάρδανος (1780), οι οποίες έχουν χαθεί.
Υφολογικά, η μουσική του συγγενεύει με εκείνη της πρώτης περιόδου του Μότσαρτ ή της μέσης περιόδου του Χάυντν και χαρακτηρίζεται από ελκυστικές μελωδίες. Δομικά, οι εισαγωγές των ορχηστρικών έργων του έχουν τη φόρμα σονάτας με εκτεταμένη διπλή έκθεση και συνήθως ακολουθούνται από εκφραστικά και λυρικά μεσαία μέρη, με επίλογο σε μορφή ροντώ. Δεν παρουσιάζουν τη θεματική ανάπτυξη που θεωρείται χαρακτηριστική του βιεννέζικου κλασικού ύφους. Οι συμφωνίες του έχουν συνήθως τρία μέρη πλην του μενουέτου.
Ο Καρλ Στάμιτς υπήρξε ο πρώτος συνθέτης στην ιστορία που σημειώνει ένα πιτσικάτο με το αριστερό χέρι (μία σημαντική τεχνική παιξίματος) σε μουσική σύνθεση. Συγκεκριμένα, στο Κοντσέρτο για βιόλα σε ρε μείζον, το τμήμα αυτό σημειώνεται στην παρτιτούρα με ένα «0» πάνω από τις νότες.
Τα κοντσέρτα για βιολοντσέλο του Στάμιτς γράφτηκαν για τον βασιλιά Φρειδερίκο Γουλιέλμο Β΄ της Πρωσίας, ο οποίος ήταν ταλαντούχος ερασιτέχνης μουσικός: ο Μότσαρτ και ο Μπετόβεν έγραψαν επίσης μουσική για τον βασιλιά.
Άννα-Μαρία Παπαχαραλάμπους

Βιογραφία

Σπούδασε στην Ανώτερη Σχολή Δραματικής Τέχνης - Βεάκη. Έγινε ευρέως γνωστή από τη δραματική σειρά του Μανούσου Μανουσάκη  "Ψίθυροι καρδιάς" (σεζόν 1997-1998, είχε ξεπεράσει σε τηλεθέαση ακόμη και το Μουντιάλ της Γαλλίας). Έχει συμμετάσχει στις σειρές "Οι ιστορίες του Αστυνόμου Μπέκα" και "10η εντολή" ενώ έχει πρωταγωνιστήσει στις αισθηματικές κωμωδίες "'Αρωμα γυναίκας", "Κανείς δε λέει σ' αγαπώ" και "Μπαμπά μην τρέχεις".

Προσωπική ζωή

Είναι παντρεμένη με τον ηθοποιό Φάνη Μουρατίδη, με τον οποίο γνωρίστηκαν στα γυρίσματα της σειράς "Μπαμπά μην τρέχεις", και έχουν δύο αγόρια.
Φρύνιχος (τραγικός ποιητής)

Βιογραφία

Ο Φρύνιχος ήταν γιος του Πολυφράσμονα και μαθητής του Θέσπη. Ήταν σύγχρονος του Αισχύλου αλλά γηραιότερος από αυτόν.

Η συνδρομή του στο Ελληνικό θέατρο

Ο Φρύνιχος και ο Αισχύλος ήταν οι προπάτορες του ελληνικού τραγικού θεάτρου, εγκαταλείποντας την κωμωδία. Το έργο του «Μιλήτου Άλωσις» απαγορεύτηκε ακριβώς γιατί θεωρήθηκε ότι προξενούσε λύπη και προσέβαλλε την ευαισθησία των Αθηναίων υπενθυμίζοντάς τους τα δεινά που υπέφερε η Μίλητος όταν την κατέκτησαν. Η πρόθεση του Φρύνιχου προφανώς δεν ήταν απλώς και μόνο να σοκάρει το κοινό του, το οποίο σύμφωνα με τον Ηρόδοτο κατά την διάρκεια της παράστασης ξέσπασε σε γοερούς θρήνους. Ο Φρύνιχος καταδικάστηκε σε πρόστιμο και το έργο του απαγορεύτηκε, ενώ απαγορεύτηκε και η οποιαδήποτε μελλοντική θεατρική διασκευή του ιδίου θέματος. Πιστεύεται ότι ο χορός στο έργο αυτό αποτελείτο από γυναίκες που είχαν αιχμαλωτιστεί στην άλωση. Το ίδιο δραματικό στοιχείο είχε χρησιμοποιήσει μάλλον και το έργο του Φοίνισαι, όπου ο χορός πιθανόν να αποτελείτο από τις συζύγους των Φοινίκων πολεμιστών που αιχμαλωτίστηκαν από τον Ξέρξη μετά την μάχη της Σαλαμίνας και εν συνεχεία απαγχονίστηκαν.
Ο Φρύνιχος πήρε μέρος με το έργο του Φοίνισαι στην 71η Ολυμπιάδα και βραβεύτηκε με την πρώτη θέση για την κατηγορία της τραγωδίας.
Μπιλ Κλίντον

Πρώιμη ζωή και καριέρα

Ο Μπιλ Κλίντον γεννήθηκε στις 19 Αυγούστου 1946, ως Ουίλλιαμ Τζέφερσον Μπλάιθ III, στο Julia Chester Hospital στο Χόουπ, Αρκάνσας. Η οικογένεια μετακόμισε στο Hot Springs το 1950. Ο πατέρας του, Ουίλλιαμ Τζέφερσον Μπλάιθ, νεότερος, ήταν περιπλανώμενος πωλητής ο οποίος πέθανε σε αυτοκινητιστικό δυστύχημα τρεις μήνες πριν την γέννηση του Μπιλ.

Κυβερνήτης του Αρκάνσας

Αφότου αποφοίτησε από την Νομική Σχολή του Γέιλ, ο Κλίντον επέστρεψε στο Αρκάνσας και έγινε καθηγητής δικαίου στο University of Arkansas. Ένα έτος μετά, κατέβηκε υποψήφιος για την Βουλή των Αντιπροσώπων το 1974. Ο κάτοχος, ο Ρεπουμπλικανός Τζον Πολ Χάμμερσμιτ, νίκησε τον Κλίντον στην γενική εκλογή με 52% έναντι 48%. Με μικρή αντιπαλότητα στον προκριματικό και καθόλου στην γενική εκλογή, ο Κλίντον εκλέχθηκε Γενικός Εισαγγελέας του Αρκάνσας το 1976.
Ο Κλίντον εκλέχθηκε Κυβερνήτης του Αρκάνσας το 1978, έχοντας νικήσει τον Ρεπουμπλικανό υποψήφιο Λυν Λόου, έναν αγρότη από την Τεξαρκάνα. Έγινε ο νεότερος κυβερνήτης στην χώρα, σε ηλικία 32 ετών. Λόγω της νεανικής του εμφάνισης, ο Κλίντον συχνά αποκαλείτο "Boy Governor" (Αγόρι Κυβερνήτης), ένα προσωνύμιο που συνεχίζει να χρησιμοποιείται για την αναφορά σε αυτόν κατά την περίοδο που ήταν κυβερνήτης περιστασιακά. Εργάσθηκε πάνω στην εκπαιδευτική μεταρρύθμιση και τους δρόμους του Αρκάνσας, με την σύζυγό του Χίλαρι να προεδρεύει μιας επιτυχούς επιτροπής για την μεταρρύθμιση της αστικής υγειονομικής περίθαλψης. Όμως, η θητεία το περιελάμβανε έναν αντιδημοφιλή φόρο στα μηχανοκίνητα οχήματα και την οργή των πολιτών για την απόδραση Κουβανών προσφύγων από το Mariel boatlift όπου εκρατούντο το 1980. Ο Μονρόε Σβάρτσλοζ του Κίνγκσλαντ στην Κομητεία Κλίβελαντ, έλαβε 31 % των ψήφων έναντι του Κλίντον στον Δημοκρατικό προκριματικό για κυβερνήτη του 1980. Μερικοί ισχυρίσθηκαν ότι η ανέλπιστη απόδοση του Σβάρτσλοζ στην ψηφοφορία επισκίασε την ήττα του Κλίντον στην γενική εκλογή εκείνο το έτος από τον Ρεπουμπλικανικό αντίπαλο του Φρανκ Ντ. Ουάιτ. Όπως αστειεύτηκε κάποτε ο Κλίντον, ήταν ο νεότερος πρώην κυβερνήτης στην ιστορία της χώρας.
Ο Κλίντον εντάχθηκε στην νομική εταιρεία του φίλου του Μπρους Λίντσεϋ, την Wright, Lindsey and Jennings. Το 1982, εκλέχθηκε πάλι κυβερνήτης και κράτησε αυτή τη θέση για δέκα έτη. Βοήθησε το Αρκάνσας να μετασχηματίσει την οικονομία του και να βελτιωθεί σημαντικά το πολιτειακό εκπαιδευτικό σύστημα. Έγινε μια ηγετική μορφή μεταξύ των Νέων Δημοκρατικών. Οι Νέοι Δημοκρατικοί, οργανωμένοι ως Συμβούλιο Δημοκρατικής Ηγεσίας (DLC), ήταν ένας κλάδος του Δημοκρατικού Κόμματος που ζητούσε μεταρρύθμιση ευημερίας (welfare reform) και μικρότερη κυβέρνηση, μια πολιτική που υποστηριζόταν από τους Δημοκρατικούς και τους Ρεπουμλικανούς.
Καζιμίρ ΣΤ΄ της Πομερανίας

Βιογραφία

Ήταν ο πέμπτος γιος τού Φιλίππου Α΄ δούκα της Πομερανίας και της Μαρίας των Βέττιν, κόρης τού Ιωάννη εκλέκτορα της Σαξονίας. 
Το 1560 απεβίωσε ο Φίλιππος Α΄ και τον διαδέχθηκαν οι πέντε γιοί του. Ήταν ανήλικοι και επίτροπος ανέλαβε ο Ούλριχ φον Σβερίν, υποστηριζόμενος με ένδεκα συμβούλους. 
Το 1569 οι αδελφοί με τη συνθήκη τού Γιάζενιτς διαίρεσαν την Πομερανία: ο Καζιμίρ ΣΤ΄ θα γινόταν διοικητής της επισκοπής τού Καμμίν. Πράγματι το 1574 ο πρωτότοκος Ιωάννης-Φρειδερίκος παραιτήθηκε και ανέλαβε ο Καζιμίρ ΣΤ΄. Το 1578 έκανε τη Μεγάλη Περιήγηση από την Ιταλία ως τις Κάτω Χώρες. 
Ως επίσκοπος τού Καμμίν είχε διαφωνίες με την πόλη τού Κόλμπερκ (νυν Κοουόμπζεκ), που ήταν πρωτεύουσά του. Άφησε τη διοίκηση στους συμβούλους του κυρίως, όπως τον Γιοακίμ Ντάμνιτς. Τού άρεσαν το ψάρεμα, τα συμπόσια και οι περιηγήσεις. Το 1600 απεβίωσε ο αδελφός του Ιωάννης-Φρειδερίκος δούκας τού Στεττίν και την περιοχή του ανέλαβε ο Μπάρνιμ Ι΄, που άφησε το Ρύγκενβλντε. Το ανέλαβε ο Καζιμίρ ΣΤ΄ το 1602, αφού παραιτήθηκε από τη διοίκηση της επισκοπής τού Καμμίν υπέρ τού ανιψιού του Φραγκίσκου. Μετά ο Καζιμίρ ΣΤ΄ έλαβε και το Μπύτοβ. Το 1603 απεβίωσε και ο Μπάρνιμ Ι΄, έτσι ήταν η σειρά τού Καζιμίρ ΣΤ΄ να λάβει το Στεττίν. Ωστόσο ήταν σοβαρά ασθενής και δεν το έλαβε. To 1605 ασθένησε από ευλογιά και απεβίωσε στο ανάκτορο Νόιχαουζεν, κοντά στο Ρύγκενβάλντε. Σαράντα ημέρες μετά η σορός του μεταφέρθηκε στο Στεττίν (νυν Τσέτσιν) και ετάφη στο ναό τού δουκικού κάστρου. Ήταν άγαμος.
Jimi Plays Monterey

Τραγούδια του δίσκου

1. Killing Floor (Howlin' Wolf) - 5:55
2. Foxy Lady (Hendrix) - 3:36
3. Like a Rolling Stone (Dylan) - 6:51
4. Rock Me Baby (Josea, B. B. King) - 3:45
5. Hey Joe (Roberts) - 4:48
6. Can You See Me (Hendrix) - 3:11
7. The Wind Cries Mary (Hendrix) - 3:40
8. Purple Haze (Hendrix) - 4:20
9. Wild Thing (Taylor) - 9:46
Αθλητικός Σύλλογος Σχολών ΞΥΝΗ

Τμήμα χειροσφαίρισης ανδρών

Η ομάδα χειροσφαίρισης ανδρών (με χρώματα Μπλε-Άσπρο) ιδρύθηκε στις 5 Σεπτεμβρίου 1985 και έκανε τις πρώτες προπονήσεις στο Πεδίον του Άρεως. Την περίοδο 1992-93 έκανε την εμφάνισή της στην Α1 κατηγορία. Πριν από την παύση και την νέα συνεργασία με την ομάδα της Νέα Ιωνίας, Αθλητικό Σύλλογο Δικέφαλος Αστέρας Νέας Ιωνίας (ΔΙΚΕ.ΑΣ.) -γνωστό και ως ΙΕΚ ΞΥΝΗ ΔΙΚΕΑΣ που αγωνίζεται στην Handball Premier Α1 από την αγωνιστική περίοδο 2014-15-, μετρούσε 9 παρουσίες στην Α1 κατηγορία με μεγαλύτερη διάκριση την 2η θέση την αγωνιστική περίοδο 1996-97. 'Εχει συμμετάσχει και σε 2 τελικούς Κυπέλλου Ελλάδας έχοντας μία κατάκτηση το 1995 κόντρα στον Φίλιππο Βέροιας με 30-29 και το 1997 έχασε από τον Αθηναϊκό με 26-24. Μετράει ακόμα 2 κατακτήσεις πρωταθλήματος στην Α2 τις περιόδους 1991-92 και 2001-02.
Μπεν Τένισον

Ιστορικό

Ο Μπεν στην αρχή είναι 10χρονος, στη συνέχεια 15χρονος και στο τέλος 16χρονος. Στην πρώτη σειρά, περνάει τις καλοκαιρινές 
διακοπές παρέα με τον παππού του το Μαξ και την ξαδέρφη του την Γκουέν. Ένα βράδυ βλέπει ένα αντικείμενο να πέφτει στη Γη,
σκύβει και το παίρνει και ανακαλύπτει πως είναι ένα εξωγήινο ρολόι, το Όμνιτριξ. Το ρολόι αυτό μπορεί να μεταμορφώνει τον
Μπεν σε 10 παντοδύναμα εξωγήινα όντα χωρίς όμως να χάνει την προσωπικότητά του. Μ' αυτό τον τρόπο ο Μπεν μπορεί να καταπολεμά το
κακό. Οι κακοί τους οποίους αντιμετωπίζει είναι άπειροι όμως πρώτος απ' όλους ο Βίλγκαξ. Αυτός είναι ένας εξωγήινος εγκληματίας ο
οποίος έχει σκοπό του ν' αποσπάσει το Όμνιτριξ απ' τον Μπεν και να το πάρει εκείνος.